আন্না মনি
আন্না মনি (২৩শে আগস্ট ১৯১৮ – ১৬ই আগস্ট ২০০১) একজন ভারতীয় পদার্থবিদ এবং আবহাওয়াবিদ ছিলেন। তিনি ভারতীয় আবহাওয়া বিভাগের উপ মহাপরিচালক হিসাবে অবসর গ্রহণ করেন এবং তারপর রমন রিসার্চ ইন্সটিটিউটে ভিজিটর অধ্যাপক হিসেবে কাজ করেছেন। তিনি আবহাওয়া নির্ধারক যন্ত্রের উন্নতির ক্ষেত্রে বিভিন্ন অবদান রেখেছেন, গবেষণা করে সৌর বিকিরণ, ওজোন এবং বায়ু শক্তি পরিমাপের ওপর অসংখ্য লেখা প্রকাশ করেছেন।